कक्राझार जिल्लानि सिङाव थानाय 8 नं द’तमा बियाबनि गसाइनिसिना बिपिएफ प्राइमारि कमिटिनि बानजायनायाव गसाइनिसिना गामियाव बि पि एफ दोलोनि बिसायख’थि फोसावदिं मेल जानानै थाङो। बे मेलाव 29 नं सोनाब कक्राझार बियाबनि एम एल ए रबिराम नार्जारी आरो 8 नं द’तमा बियाबनि बिजाथि प्रकाश बसुमातारीजों लोगोसे बि पि एफ दोलोनि मावथिफोर आरो बि पि एफ दोलोखौ मोजां मोनग्रा गोबां रायजो राजाफोरा बाहागो लायो। बे मेलाव बाहागो लानानै 29 नं सोनाब कक्राझार बियाबनि एम एल ए रबिराम नार्जारीआ फोरमायोदि थांनाय 4 एप्रिलावनो बि टि सि बिसायख’थिया जानो गोनांमोन नाथाय क’रना जिउसानि थाखाय दोनथ’जादों। अब्लाबो बै समनिफ्रायनो बि पि एफ दोलोआ बिसायख’थिनि थाखाय थियारिखामोन आरो बि टि सि बिसायख’थियाव बि पि एफ दोलोआ गासै 25 मासि मोननानै 4 थि खेबनि थाखाय सरकार दागोन होननानै बुंथियो।